Ο **Τόμας Τάλις** (αγγλ. Thomas Tallis ή Thomas Tallys, 10 Ιουλίου 1505 – 3 Δεκεμβρίου 1585) ήταν Άγγλος συνθέτης. Έζησε την εποχή της Αναγέννησης, επί βασιλείας των Τυδώρ. Είναι γνωστός για τα έργα θρησκευτικής μουσικής, που περιλαμβάνουν μοτέτα, λειτουργίες, ανθέμια και άλλα είδη· το γνωστότερό του έργο είναι πιθανότατα το μοτέτο *"Spem in Alium"*, το οποίο γράφτηκε για οκτώ πεντάφωνες χορωδίες (40 φωνές σε σύνολο). Θεωρείται ένας από τους μεγαλύτερους Άγγλους συνθέτες της εποχής του και τα έργα του καταλαμβάνουν θέση περιωπής σε ανθολογίες αγγλικής θρησκευτικής μουσικής.

Βιογραφικά στοιχεία
-------------------

Ελάχιστα είναι γνωστά για τη ζωή του Τάλις· από αναφορές της εποχής είναι γνωστό ότι γύρω στα 1530 έπαιζε όργανο στη Μονή του Ντόβερ. Αργότερα βρίσκεται στο Λονδίνο, όπου αναλαμβάνει οργανίστας του Αβαείου του Ιερού Σταυρού στο Ουόλθαμ (Waltham) (περ. 1538), ενώ το 1543 διορίζεται μουσικός του Βασιλικού Παρρεκλησίου (*Chapel Royal*). Έχοντας αυτή τη θέση παίζει όργανο και συνθέτει για μια σειρά μοναρχών — Ερρίκος Η΄, Εδουάρδος ΣΤ΄, Μαρία Α΄ της Αγγλίας και Ελισάβετ Α΄. Κατά τη διάρκεια της βασιλικής του θητείας, το θρήσκευμα εναλλάσσεται μεταξύ Ρωμαιοκαθολικισμού και Προτεσταντισμού· ο Τάλις καταφέρνει να αποφύγει τις διενέξεις και τους διωγμούς, συνθέτοντας μουσική κατάλληλη για κάθε δόγμα. Αν και Ρωμαιοκαθολικός ο ίδιος, γίνεται προστατευόμενος της Βασίλισσας Ελισάβετ, η οποία του δίνει το προνόμιο να γράφει και να εκδίδει τη μουσική του. 

Πέραν της ιδιότητας του συνθέτη και οργανίστα, ο Τάλις διετέλεσε και δάσκαλος μουσικής, τόσο σε νεαρούς συναδέλφους του στο Βασιλικό Παρεκκλήσιο, όσο και σε μετέπειτα γνωστούς συνθέτες, όπως ο Ουίλιαμ Μπερντ· ο τελευταίος μάλιστα, έγραψε μια επιθανάτια ελεγεία για τον μεγάλο του διδάσκαλο, εμφαινόμενη παρακάτω.

|  |  |
| --- | --- |
| 

*Ye sacred Muses, race of Jove,  whom Music's lore delighteth,  Come down from crystal heav'ns above  to earth where sorrow dwelleth,  In mourning weeds, with tears in eyes:  Tallis is dead, and Music dies.* | 
*Ω Μούσες ιερές, του Δία κορασίδες,  που μουσική με τέρψι δημιουργείτε,  έλθετε από τους ουρανούς τους κρυσταλλένιους  'δω κάτω, που η λύπη βασιλεύει,  μέσ' απ' τα πέπλα των λυγμών, με δάκρυα στα μάτια:  νεκρός πια ο Τάλις, νεκρή και η μουσική μας.*
 |

Ενδεικτική εργογραφία
---------------------

### Λειτουργίες

* Mass for four voices
* Missa Salve Intemerata
* Missa Puer Natus Est Nobis

### Μοτέτα

* Te Lucis Ante Terminum
* Salvator Mundi I
* Ο Sacrum Convivium
* In Manus Tuas
* Ο Nata Lux De Lumine
* In Ieiunio Et Fletu
* Spem in Alium

### Ανθέμια κλπ

* Θρήνοι του Προφήτη Ιερεμία (δύο μέρη) (*Lamentations of Jeremiah the Prophet*)
* If Ye Love Me
* Εννέα Ψαλμοί για τον Αρχιεπίσκοπο Πάρκερ
* Remember Not, Ο Lord God
* Purge Me, Ο Lord

Παραπομπές
----------

1. ↑  «Store norske leksikon». (Μποκμάλ, Νεονορβηγικά) *Μεγάλη Νορβηγική Εγκυκλοπαίδεια*.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.

Πηγές
-----

* Doe P. Allinson D. *The New Grove Dictionary of Music and Musicians* London, 1995

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τόμας Τάλις** |

* 
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27253373
* **Europeana**: agent/base/148170
* LCCN: n50009548
* ISNI: 0000 0001 1556 4886
* GND: 118801252
* SUDOC: 070394598
* BNF: cb13900273w (data)
* MusicBrainz: e29c77e6-3bc0-4bea-90ed-4caff60f6bc3
* NDL: 01031724
* NKC: mzk2003187252
* BNE: XX4660490

 |

 |